Asko Laukka

Asko Nuutinpoika Laukka (ent. Alléen) (23. maaliskuuta 1908 Helsinki – 19. kesäkuuta 1976 Helsinki) oli suomalainen yritysjohtaja ja kirjailija. Nuoruudessaan hän oli HJK:ssa pelannut pääsarjatason jääpalloilija ja jääkiekkoilija. Urheilu-uran aikaan hän käytti vielä sukunimeä Alléen.

Urheilu-uransa jälkeen Asko Laukka tuli tunnetuksi tennis- ja golf-kentällä. 

Ammatillisesti Asko Laukka suoritti alemman oikeustutkinnon Helsingin yliopistossa. Hän toimi 1930-luvun lopulta helmikuuhun 1941 kanslistina Viipurin poliisilaitoksessa. Jatkosodan aikana hän palveli Päämajan valvontaosastossa eli Suomen sotilasvastatiedustelussa, toimien osaston Riihimäen ja Joensuun alatoimistojen päällikkönä. Sodan aikana hän yleni luutnantiksi (1944) ja sittemmin yliluutnantiksi reservissä (1957).Asko Laukan sotilaskantakortti. Kansallisarkisto. Sotien jälkeen hän työskenteli mm. Rauma-Repolan Valkon telakan palveluksessa ja myöhemmin 1950-luvulla autoalan yrityksen toimitusjohtajana.

Laukan nimissä julkaistua teosta Hullun rengit (1968) on epäilty salanimellä kirjoitetuksi siten, että todellinen kirjoittaja olisi päätynyt nimeen Asko Laukka ironisointina Mauri Sariolan tunnetusti käyttämästä salanimestä Esko Laukko.

 Urheilu-ura 

Jääpallo
 SM-kultaa 1928
 SM-hopeaa 1927
 1 A- ja 1 B-maaottelu  

Jääkiekko
 3 SM-kultaa 1929, 1932, 1935
SM-hopeaa 1933

 Teoksia 
 Hullun rengit : jännitysromaani.    Petrarca, Helsinki 1968

Lähteet

Luokka:Suomalaiset kirjailijat
Luokka:Suomalaiset jääpalloilijat
Luokka:Suomalaiset jääkiekkoilijat
Luokka:Vuonna 1908 syntyneet
Luokka:Vuonna 1976 kuolleet